《秋月》
宋代·刘敞

暮归欲投息，明月强我行。越陌复度阡，古人知此情。

叩门童奴走，升堂儿女惊。呼酒径就醉，益复招友生。

不可不与饮，子真胜公荣。顾闻四壁间，丝竹金石声。

此非孔子居，那得尔铿轰。夜阑兴不尽，积云解我醒。

噫嘻王子猷，浪得千载名。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。